Raġel ta’ 52 sena li huwa suspettat li jagħmel parti minn grupp ta’ ħallelin armati li kienu wettqu “hold up” f’April li għadda f’ħanut f’Raħal Ġdid ġie mixli b’konnessjoni ma’ dak l-inċident u oħrajn. Simon Camilleri minn Bormla tressaq quddiem il-Maġistrat Doreen Clarke biex iwieġeb għal akkużi ta’ kompliċita’ f’sensiela ta’ serq waqt li kien ma’ ħaddieħor armat, arrest illegali tal-persuni u li sar reċidiv. Huwa ġie mixli wkoll li wettaq “holdup”, theddid u li ħebb għall-koppja anzjana f’Tas-Sliema, fit-18 ta’ Mejju li għaddha u li fera gravament anzjan ta’ 91 sena. Fil-Qorti, liebes flokk aħmar u shorts, Camilleri wieġeb mhux ħati tal-akkużi miġjubin kontrih. L-Avukati Alfred Camilleri u Rene Darmanin, għall-akkużat infurmaw lill-Qorti li f’dan l-istadju ma kienux se jagħmlu talba għall-ħelsien  ħandu mill-arrest, iżda talbu li kull xhud ċivili għandu jixhed, l-aktar dawk pajżana u li kukll xhud jinstema’ mill-akrar fis possibbli. Din ma kienitx l-ewwel darba li Camilleri kiser difrejh mal-ġustizja. Huwa kien mar erba’ snin mar ħabs fl-2014 wara li ġibed żewġ ġiżirajjen tad-deheb lil żewġ anzjani aħwa, fejn dak iż-żmien kien qed jingħad li Camilleri kien qed “jgħix ħajja ta’ kriminalita’. L-Ispetturi Fabian Fleri, Lydon Zammit u Oriana Spiteri mexxew il-Prosekuzzjoni.